Boeing 307 Stratoliner

Boeing Model 307 Stratoliner (u Pan American známy ako Strato-Clipper, v amerických vzdušných silách označovaný ako C-75) bolo prvé dopravné lietadlo s pretlakovou kabínou pre cestujúcich. Vďaka nej mohlo lietať vo väčších výškach (približne 6 000 m), kde ho už príliš neovplyvňovalo počasie. Model 307 mal päťčlennú posádku a kapacitu 33 cestujúcich. Prvýkrát k posádke patril aj letový inžinier.

 História 

Celkovo bolo vyrobených 10 Stratolinerov. Prvý let nového typu sa uskutočnil 31. decembra 1938. Od roku 1940 lietali na linke medzi Los Angeles a New Yorkom a do rôznych destinácií v Latinskej Amerike.

Multimilionár Howard Hughes si 13. júla 1939 kúpil jeden Stratoliner verzie SB-307B (výr. č. 1997, NC19904) pre osobnú potrebu a nechal si ho prestavať na luxusný „lietajúci byt“. V roku 1948 bol ten istý stroj odpredaný ropnému magnátovi Glennovi McCarthyovi. Ten ho v roku 1962 predal E.K. Noldovi, potom stroj vlastnila organizácia Florida Jet Research Corporation. Tak stroj skončil v Hollywoode u Investors Enterprises Inc., aby bol vzápätí predaný späť na Floridu ďalšiemu milionárovi J.E. McCaughtryovi. Svoju dlhú službu stroj ukončil v roku 1965, keď ho zničil hurikán Cleo na Floridskom letisku vo Fort Lauderdale.

Jediný dochovaný Boeing 307 (výr. č. 2003, NC19903) je vystavený v Smithsonian Museum's Steven F. Udvar-Hazy Center. Na svojom poslednom lete pred predaním do múzea 29. marca 2002 tento stroj havaroval, keď mu postupne vypovedali službu všetky motory. Zrútil sa do zátoky Elliott Bay v Seattle v štáte Washington.

 Používatelia 
 Civilní 
 Aigle Azur (Francúzsko) - spoločnosť v roku 1951 kúpila jedno ex-TWA lietadlo
 Air Laos (Laos) - ex-Aigle Azur lietadlo
 Howard Hughes (USA) - spoločnosť kúpila jedno lietadlo
 Pan Am (USA) - prevádzkovala 3 lieatdla
 TWA - spoločnosť prevádzkovala 5 lietadiel

 Vojenskí 
 Haiti
 USA

 Technické údaje 
Kapacita: 33 pasažierov
Dĺžka: 22,66 m
Výška: 6,34 m
Rozpätie krídel: 32,61 m
Váha:prázdne: 13 608 kgnaložené: 19 050 kg
Rýchlosť: 357 km/h
Dostup: 7 985 m
Dolet: 3 846 km
Pohonná jednotka: 4x vzduchom chladený Hviezdicový motor Wright GR-1820
Výkon pohonnej jednotky: 900 k (671 kW)

 Iné projekty 

 Zdroj 

Kategória:Dopravné lietadlá USA
Kategória:Lietadlá Boeing